Svetomir Bojanin

**Svetomir Bojanin** (Bolman, 6. januar 1932. - Beograd, 9. januar 2024.), jugoslavenski i srpski psihijatar, jedan od utemeljivača neuropsihologije razvojnog perioda i znameniti dječji psihijatar. Stručna javnost ga poznaje, pored ostalog, i kao profesora koji je uveo predmet neuropsihologija na Univerzitet u Beogradu i predavao ga na Defektološkom i Medicinskom fakultetu. Autor je i koautor dva univerzitetska udžbenika i više stručnih monografija iz oblasti psihijatrije razvojnog doba. 

Rođen je 1932. godine u Bolmanu, u Baranji. Šira javnost ga je upoznala kao autora knjige “Škola kao bolest”, u kojoj je iskazao svoje stavove o neprikladnom odnosu savremene škole prema mentalnom zdravlju dece i omladine koja ih pohađa. Posle analize promena u ovoj oblasti proteklih deset godina, i uvida da se kriza savremene škole ubrzano produbljuje, profesor Bojanin u knjizi “Tajna škole”, kao odgovor na ovaj izazov, predstavlja široj javnosti jedan model škole kakva bi ona trebala da bude, kao i celovitu analizu stanja u savremenom, pre svega domaćem, školstvu. On smatra da je u sadašnjem trenutku neophodno razvijati vannastavne aktivnosti u školi i time ovu instituciju učiniti središtem društvenog života učenika koji je pohađaju.

Svetomir Bojanin je nakon penzionisanja na Institutu za mentalno zdravlje (1998) i na Defektološkom fakultetu (1998) nastavio da sarađuje sa kolegama iz drugih ustanova. Od osnivanja je član jedne od najstarijih nevladinih organizacija "Pomoć porodici", gde je bio predsednik stručnog saveta i konsultant za rani razvoj. Kao predavač i realizator stručnog usavršavanja o teškoćama u učenju, bio je angažovan u organizaciji "Pomoć porodici". Suradnici su mu bili Ljiljana Abramović Savić, Violeta Nestorov i Stevan Nestorov. U Centru za logopediju i ranu intervenciju dr Nestorov bio je konsultant i supervizor primene originalne metode "reedukacija psihomotorike". Bojanin je godinama bio aktivan i u polju humanitarnog rada.

## Nagrade i počasti
* Dnevna bolnica za decu u Institutu za mentalno zdravlje (IMZ) u Beogradu od 2012. godine nosi ime našeg čuvenog dečjeg psihijatra prof. dr Svetomira Bojanina. Ova bolnica počela je rad 1998. godine i namenjena je dijagnostici i tretmanu dece uzrasta od 3 do 12 godina koja ima problem sa složenim razvojnim i emocionalnim problemima.
* Nagrada za životno delo "Dositej Obradović", mart 2020
* Subotička škola za obrazovanje dece sa smetnjama u razvoju od septembra 2021. godine nosi naziv "Dr Svetomir Bojanin"
* Svetosavska nagrada, januar 2023
* Nevladina organizacija Pomoć porodici i Centar za logopediju i ranu intervenciju dr Nestorov od 2022. godine kroz Fond "Prof.dr Svetomir Bojanin" dodeljuju Nagradu „Prof.dr Svetomir Bojanin"

## Knjige
* Aleksandar Ćordić; Svetomir Bojanin: *"Opšta defektološka dijagnostika"*, Beograd, 1981. (210 str.)
* Svetomir Bojanin: *"Neuropsihologija razvojnog doba i opšti reedukativni metod"*, Beograd, 1979. (228 str.)
* Svetomir Bojanin: *"Neuropsihologija razvojnog doba i opšti reedukativni metod"*, Beograd, 1985. (441 str.)
* Svetomir Bojanin; Koviljka Radulović: *"Socijalna psihijatrija razvojnog doba"*, Beograd, 1988. (341 str.)
* Svetomir Bojanin: *"Škola kao bolest"*, 1. izd., XX vek, Beograd, 1990.
* Svetomir Bojanin: *"Škola kao bolest"*, 2. izd., Beograd, 1991. (158 str.)
* Svetomir Bojanin: *"Duhovnost, psihijatrija i mladi"*, Beograd, 1994. (154 str.)
* Svetomir Bojanin: *"Škola kao bolest"*, 3. izd., Plavi krug, Beograd, 2013.
* Svetomir Bojanin: "Tretman pokretom i savetovanje", Pomoć porodici, Beograd, 2015.(190 str.)
* Svetomir Bojanin: "Mala hrestomatija o novoj psihijatriji", Pomoć porodici, Beograd, 2015.(188 str.)
* Svetomir Bojanin: "Tretman pokretom i savetovanje" II dopunjeno izdanje, Pomoć porodici, Beograd, 2016.(210 str.)
* Svetomir Bojanin: "Škola kao bolest", Pomoć porodici, Beograd, 2017. (167 str.)
* Svetomir Bojanin: "Zašto slab uspeh u školi", Pomoć porodici, Beograd, 2018. (305 str.)
* Svetomir Bojanin: "Prijateljski razgovori dečijeg psihijatra sa roditeljima i vaspitačima", Pomoć porodici, Beograd, 2019 (210 str.)
* Svetomir Bojanin: "Zov zvona i praporaca- Rastkov odlazak u manastir" (strip), Pomoć porodici, Beograd, 2019 
* Svetomir Bojanin: "Iz pukotine vremena- Razgovori sa prof.Svetomirom Bojaninom", Pomoć porodici, Beograd, 2021 (147 str.)
* Svetomir Bojanin: "Uvod u dečiju psihijatriju- Neuropsihički pristup", Pomoć porodici, Beograd, 2022 (211.str.)
* Svetomir Bojanin: "Psihijatrijski razgovori- knjiga prva", Pomoć porodici, Beograd, 2022 (171 str.)
* Svetomir Bojanin:"Psihijatrijski razgovori- knjiga druga: O vremenu i prostoru", Pomoć porodici, Beograd, 2023 (155 str.)
* Svetomir Bojanin:"Psihijatrijski razgovori- knjiga treća: O psihoterapiji", Pomoć porodici, Beograd, 2023 (179 str.)

## Vanjske veze
* prof.dr Milica Pejović Milovančević o delu prof.Bojanina i Beseda prof.Bojanina na uručenju nagrade za životno delo

* Prof.dr Svetomir Bojanin dobio Svetosavsku nagradu koju dodeljuje Ministarstvo prosvete Republike Srbije 
* Subotička škola za obrazovanje dece sa smetnjama u razvoju promenila naziv u "Dr Svetomir Bojanin"